钦定古今图书集成/明伦汇编/氏族典/第530卷 > 郭雍
## 钦定古今图书集成/明伦汇编/氏族典/第530卷 > 郭雍

按《宋史郭雍传》：“雍字子和，其先洛阳人。父忠孝，官至
太中大夫，师事程颐，著《易说》，号兼山先生。雍传其父
学通世务，隐居峡州，放浪长杨山谷间，号白云先生。
乾道中，以峡守任清臣、湖北帅张孝祥荐于朝，旌召
不起，赐号冲晦处士。孝宗稔知其贤，命所在州郡岁
时致礼存问。后更封颐正先生，令部使者遣官就问”
雍所欲言，备录缴进。雍年八十有三，淳熙十四年卒。